IPhone 17

iPhone 17 ialah telefon pintar yang dibangunkan dan dipasarkan oleh Apple yang merupakan sebahagian daripada generasi ke-19 iPhone. Sebagai penerus kepada iPhone 16, peranti itu diumumkan bersama dengan iPhone 17 Pro dan 17 Pro Max yang berharga lebih tinggi serta iPhone Air semasa Apple Event di Apple Park di Cupertino, California, pada 9 September 2025, dan kini tersedia untuk dibeli.

 Spesifikasi 

 Reka bentuk 
iPhone 17 didatangkan dalam 5 warna: Lavender, Sage, Mist Blue, White dan Black.

iPhone 17 juga menggunakan reka bentuk yang sama seperti model sebelumnya (iPhone 16) sambil menambah baik perkakasan dalaman dan mengecilkan sempadan paparan berbanding dengan model sebelumnya.
warna Imej Namaframeless|150x150px Lavenderframeless|150x150px Sageframeless|150x150pxMist Blueframeless|150x150pxWhiteframeless|150x150pxBlack

 Logik 
iPhone 17 menggunakan SoC Apple A19 yang baharu. Ia menggabungkan cip rangkaian N1 rekaan Apple baharu sebagai sebahagian daripada usaha oleh Apple untuk mengurangkan pergantungan terhadpa Broadcom. N1 menyokong Wi-Fi, Bluetooth dan Thread kesemuanya dalam satu cip.

iPhone 17 juga mengalih keluar pilihan storan 128GB yang tersedia daripada pendahulunya, iPhone 16, menandakan iPhone model asas pertama yang hanya datang dengan storan 256GB dan 512GB dengan harga bermula dari $799.

 Paparan 
iPhone 17 memiliki paparan OLED 6.3" yang lebih besar dan kadar penyegaran 120Hz ProMotion dinamik, menandakan kemunculannya sulungnya dalam model iPhone bukan Pro.

Paparan menggunakan resolusi 2622x1206 dalam 460 piksel per inci. iPhone 17 juga menyokong paparan sentiasa hidup.

 Kamera 
IPhone 17 menggunakan sistem kamera Dual Fusion 48 megapiksel, dengan kanta Fusion Main dan Fusion Ultra Wide berukuran 48 megapiksel. Ini membolehkan tangkapan Telefoto 12 megapiksel 2x dengan kualiti optik menggunakan lensa kamera utama.

Kamera hadapan menggunakan kamera 18MP Center Stage dengan Dual Capture yang membolehkan kamera hadapan digunakan dalam sebarang orientasi dan mencipta sama ada foto landskap atau potret, berdasarkan siapa yang berada dalam tangkapan.

 Keselamatan 
Bermula dengan semua model iPhone 17 dan iPhone Air, peranti berdasarkan A19 dan A19 Pro memiliki Penguatkuasaan Integriti Memori (MIE). MIE ialah pertahanan keselamatan memori sentiasa hidup perkakasan-dan-OS yang menggunakan pengagih memori selamat Apple, Sambungan Teg Memori Dipertingkat (EMTE) dalam mod segerak dan dasar Penguatkuasaan Kerahsiaan Teg. Secara azali, MIE mengukuhkan permukaan serangan utama termasuk kernel dan lebih 70 proses permukaan pengguna sambil mengekalkan prestasi. Apple menyatakan bahawa MIE menyasarkan perisian pengintip upahan dengan menjadikan rantaian eksploitasi hujung ke hujung jauh lebih mahal dan sukar untuk dibangunkan dan diselenggara.

 Rujukan 

 Pautan luar 


Kategori:IPhone